ΕΣΩΤΕΡΙΚΗ ΣΥΜΦΩΝΙΑ

σχετικά με τα μέτρα που πρέπει να ληφθούν και τις διαδικασίες που πρέπει να ακολουθηθούν για την εφαρμογή της τέταρτης σύμβασης ΑΚΕ-ΕΟΚ

(91/402/ΕΟΚ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΑΣ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, στο εξής καλούμενη «συνθήκη», και την τέταρτη σύμβαση ΑΚΕ-ΕΟΚ, που υπογράφηκε στη Λομέ στις 15 Δεκεμβρίου 1989, στο εξής καλούμενη «σύμβαση»,

Εκτιμώντας:

ότι οι αντιπρόσωποι της Κοινότητας πρέπει να έχουν κοινές θέσεις στα πλαίσια του Συμβουλίου των Υπουργών που προβλέπεται από τη σύμβαση, στο εξής καλούμενο «Συμβούλιο των Υπουργών ΑΚΕ-ΕΟΚ» 7 ότι, εξάλλου, η εφαρμογή των αποφάσεων, συστάσεων και γνωμών του Συμβουλίου αυτού είναι δυνατό να απαιτεί, κατά περίπτωση, ενέργεια της Κοινότητας, κοινή ενέργεια των κρατών μελών ή ενέργεια ενός κράτους μέλους 7

ότι είναι, επομένως, αναγκαίο για τα κράτη μέλη να καθορίσουν τους όρους σύμφωνα με τους οποίους θα διαμορφώσουν, στους τομείς που εμπίπτουν στην αρμοδιότητά τους, τις κοινές θέσεις που πρέπει να ληφθούν από τους αντιπροσώπους της Κοινότητας στα πλαίσια του Συμβουλίου των Υπουργών ΑΚΕ-ΕΟΚ 7 ότι θα πρέπει, επιπλέον, να λάβουν στους ίδιους τομείς τα μέτρα εφαρμογής των αποφάσεων, συστάσεων και γνωμών αυτού του Συμβουλίου, για τα οποία είναι δυνατό να απαιτηθεί κοινή ενέργεια των κρατών μελών ή ενέργεια ενός κράτους μέλους 7

ότι πρέπει, εξάλλου, να προβλεφθεί ότι τα κράτη μέλη ανακοινώνουν μεταξύ τους και στην Επιτροπή κάθε συνθήκη, σύμβαση, συμφωνία ή διακανονισμό και κάθε μέρος συνθήκης, σύμβασης, συμφωνίας ή διακανονισμού που αφορά τομείς που αντιμετωπίζονται στη σύμβαση και που έχει συναφθεί ή ενδέχεται να συναφθεί μεταξύ ενός ή περισσότερων κρατών μελών και ενός ή περισσότερων κρατών ΑΚΕ 7

ότι πρέπει, επιπλέον, να προβλεφθούν οι διαδικασίες βάσει των οποίων τα κράτη μέλη θα ρυθμίσουν τις διαφορές που μπορούν να προκύψουν μεταξύ τους σχετικά με τη σύμβαση,

Μετά από διαβούλευση με την Επιτροπή,

ΣΥΜΦΩΝΗΣΑΝ ΤΙΣ ΑΚΟΛΟΥΘΕΣ ΔΙΑΤΑΞΕΙΣ:

Άρθρο 1

1. Η κοινή θέση που οι αντιπρόσωποι της Κοινότητας πρέπει να λαμβάνουν στα πλαίσια του Συμβουλίου των Υπουργών ΑΚΕ-ΕΟΚ, όταν αυτό εξετάζει ζητήματα της αρμοδιότητας των κρατών μελών, αποφασίζεται με ομοφωνία από το Συμβούλιο μετά από διαβούλευση με την Επιτροπή.

2. Όταν, κατ' εφαρμογή του άρθρου 345 της σύμβασης, το Συμβούλιο των Υπουργών ΑΚΕ-ΕΟΚ σκέπτεται να μεταβιβάσει στην Επιτροπή των Πρέσβεων που προβλέπεται από τη σύμβαση την εξουσία λήψης αποφάσεων ή διατύπωσης συστάσεων ή γνωμών στους τομείς της αρμοδιότητας των κρατών μελών, η κοινή θέση αποφασίζεται με ομοφωνία από το Συμβούλιο μετά από διαβούλευση με την Επιτροπή.

3. Η κοινή θέση που οι αντιπρόσωποι της Κοινότητας λαμβάνουν στα πλαίσια της Επιτροπής των Πρέσβεων εκδίδεται με τις ίδιες προϋποθέσεις με εκείνες που ορίζονται στην παράγραφο 1.

Άρθρο 2

1. Οι αποφάσεις και συστάσεις που εκδίδονται από το Συμβούλιο των Υπουργών ΑΚΕ-ΕΟΚ στους τομείς της αρμοδιότητας των κρατών μελών εφαρμόζονται με πράξεις που εκδίδονται από αυτά τα κράτη μέλη.

2. Η παράγραφος 1 εφαρμόζεται επίσης για τις αποφάσεις και συστάσεις που λαμβάνονται από την Επιτροπή των Πρέσβεων κατ' εφαρμογή του άρθρου 346 της σύμβασης.

Άρθρο 3

Κάθε συνθήκη, σύμβαση, συμφωνία ή διακανονισμός και κάθε μέρος συνθήκης, σύμβασης, συμφωνίας ή διακανονισμού που αφορά θέματα που αντιμετωπίζονται στη σύμβαση, ανεξάρτητα από τον τύπο ή τη φύση του, και που έχει συναφθεί ή ενδέχεται να συναφθεί μεταξύ ενός ή περισσότερων κρατών μελών και ενός ή περισσότερων κρατών ΑΚΕ, ανακοινώνεται το συντομότερο από το ή τα ενδιαφερόμενα κράτη μέλη στα άλλα κράτη μέλη και στην Επιτροπή.

Μετά από αίτηση ενός κράτους μέλους ή της Επιτροπής, το κείμενο που γνωστοποιείται κατ' αυτόν τον τρόπο συζητείται στα πλαίσια του Συμβουλίου.

Άρθρο 4

1. Κάθε κράτος μέλος το οποίο έχει συνάψει συνθήκη, σύμβαση, συμφωνία ή διακανονισμό ή μέρος συνθήκης, σύμβασης, συμφωνίας ή διακανονισμού για την προώθηση και την προστασία των επενδύσεων, με οποιοδήποτε κράτος ΑΚΕ, συμπεριλαμβανομένων εκείνων που έχουν συναφθεί πριν από την έναρξη ισχύος της παρούσας συμφωνίας, γνωστοποιεί το κείμενό τους το συντομότερο δυνατό στη Γενική Γραμματεία του Συμβουλίου, η οποία ενημερώνει τα άλλα κράτη μέλη και την Επιτροπή.

2. Κάθε κράτος μέλος το οποίο σκέπτεται να συνάψει με ένα κράτος ΑΚΕ συνθήκη, σύμβαση, συμφωνία ή διακανονισμό ή μέρος συνθήκης, σύμβασης, συμφωνίας ή διακανονισμού για την προώθηση και την προστασία των επενδύσεων, μπορεί να γνωστοποιήσει την πρόθεσή του, μέσω της Γενικής Γραμματείας του Συμβουλίου, στα άλλα κράτη μέλη και την Επιτροπή.

3. Μετά από αίτηση κάθε ενδιαφερόμενου κράτους μέλους, μπορούν να ανταλλαγούν απόψεις στα πλαίσια του Συμβουλίου με βάση τις γνωστοποιήσεις που αναφέρονται στις παραγράφους 1 και 2. Το κράτος μέλος που άρχισε διαπραγματεύσεις για τις οποίες έγινε τέτοια ανταλλαγή απόψεων ανακοινώνει στα άλλα κράτη μέλη και την Επιτροπή, μέσω της Γενικής Γραμματείας του Συμβουλίου, κάθε συμπληρωματικό στοιχείο που θεωρεί χρήσιμο για την ενημέρωσή τους. Στο τέλος των διαπραγματεύσεων γνωστοποιεί, με την ίδια διαδικασία, το μονογραφημένο κείμενο της συμφωνίας που προέκυψε από τις διαπραγματεύσεις αυτές.

Άρθρο 5

Όταν κράτος μέλος θεωρεί αναγκαίο να προσφύγει στο άρθρο 352 της σύμβασης για θέματα της αρμοδιότητας των κρατών μελών, διαβουλεύεται προηγουμένως με τα άλλα κράτη μέλη.

Εάν το Συμβούλιο των Υπουργών ΑΚΕ-ΕΟΚ πρέπει να λάβει θέση σχετικά με την ενέργεια του αναφερόμενου στο πρώτο εδάφιο κράτους μέλους, η θέση που παρουσιάζεται από την Κοινότητα είναι εκείνη του ενδιαφερόμενου κράτους μέλους, εκτός εάν οι αντιπρόσωποι των κυβερνήσεων των κρατών μελών, συνελθόντες στα πλαίσια του Συμβουλίου, αποφασίσουν διαφορετικά.

Άρθρο 6

Οι διαφορές που προκύπτουν μεταξύ κρατών μελών σχετικά με τη σύμβαση, τα συνημμένα σ' αυτήν πρωτόκολλα, καθώς και τις εσωτερικές συμφωνίες που υπογράφηκαν για την εφαρμογή της σύμβασης, υποβάλλονται, ύστερα από αίτηση του πρώτου αιτούντος, στο Δικαστήριο των Ευρωπαϊκών Κοινοτήτων, σύμφωνα με τους όρους που προβλέπονται από τη συνθήκη και το πρωτόκολλο σχετικά με τον οργανισμό του Δικαστηρίου, που είναι προσαρτημένο στη συνθήκη.

Άρθρο 7

Οι αντιπρόσωποι των κυβερνήσεων των κρατών μελών, συνελθόντες στα πλαίσια του Συμβουλίου, μπορούν, οποτεδήποτε μετά από διαβούλευση με την Επιτροπή, να τροποποιήσουν ή να συμπληρώσουν την παρούσα συμφωνία.

Άρθρο 8

Η παρούσα συμφωνία εγκρίνεται από κάθε κράτος μέλος σύμφωνα με τους συνταγματικούς του κανόνες. Η κυβέρνηση κάθε κράτους μέλους κοινοποιεί στην Γενική Γραμματεία του Συμβουλίου την ολοκλήρωση των διαδικασιών που απαιτούνται για την έναρξη της ισχύος της.

Η παρούσα συμφωνία αρχίζει να ισχύει, εφόσον πληρούνται οι διατάξεις του πρώτου εδαφίου, συγχρόνως με τη σύμβαση (1). Ισχύει για το ίδιο χρονικό διάστημα με αυτή.

Άρθρο 9

Η παρούσα συμφωνία συντάσσεται σε ένα μόνο αντίτυπο στην αγγλική, γαλλική, γερμανική, δανική, ελληνική, ισπανική, ιταλική, ολλανδική και πορτογαλική γλώσσα 7 τα εννέα κείμενα είναι εξίσου αυθεντικά 7 κατατίθεται στο αρχείο της Γενικής Γραμματείας του Συμβουλίου των Ευρωπαϊκών Κοινοτήτων, που διαβιβάζει κυρωμένο αντίγραφο στην κυβέρνηση κάθε υπογράφοντος κράτους.

Η ημερομηνία ενάρξεως ισχύος της συμφωνίας θά δημοσιευθεί στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.

Hecho en Bruselas, el diecisιis de julio de mil novecientos noventa.

Udfζrdiget i Bruxelles, den sekstende juli nitten hundrede og halvfems.

Geschehen zu Brόssel am sechzehnten Juli neunzehnhundertneunzig.

Έγινε στης Βρυξέλλες, στις δέκα έξι Ιουλίου χίλια εννιακόσια ενενήντα.

Done at Brussels on the sixteenth day of July in the year one thousand nine hundred and ninety.

Fait ΰ Bruxelles, le seize juillet mil neuf cent quatre-vingt-dix.

Fatto a Bruxelles, addμ sedici luglio millenovecentonovanta.

Gedaan te Brussel, de zestiende juli negentienhonderd negentig.

Feito em Bruxelas, em dezasseis de Julho de mil novecentos e noventa.

Pour Sa Majestι le roi des Belges

Voor Zijne Majesteit de Koning der Belgen

>ΑΝΑΦΟΡΑ ΣΕ ΦΗΛΜ>

For Hendes Majestζt Danmarks Dronning

>ΑΝΑΦΟΡΑ ΣΕ ΦΗΛΜ>

Fόr den Prδsidenten der Bundesrepublik Deutschland

>ΑΝΑΦΟΡΑ ΣΕ ΦΗΛΜ>

Για τον Πρόεδρο της Ελληνικής Δημοκρατίας

>ΑΝΑΦΟΡΑ ΣΕ ΦΗΛΜ>

Por Su Majestad el Rey de Espaρa

>ΑΝΑΦΟΡΑ ΣΕ ΦΗΛΜ>

Pour le prιsident de la Rιpublique franηaise

>ΑΝΑΦΟΡΑ ΣΕ ΦΗΛΜ>

For the President of Ireland

>ΑΝΑΦΟΡΑ ΣΕ ΦΗΛΜ>

Per il Presidente della Repubblica italiana

>ΑΝΑΦΟΡΑ ΣΕ ΦΗΛΜ>

Pour Son Altesse Royale le grand-duc de Luxembourg

>ΑΝΑΦΟΡΑ ΣΕ ΦΗΛΜ>

Voor Hare Majesteit de Koningin der Nederlanden

>ΑΝΑΦΟΡΑ ΣΕ ΦΗΛΜ>

Pelo Presidente da Repϊblica Portuguesa

>ΑΝΑΦΟΡΑ ΣΕ ΦΗΛΜ>

For Her Majesty the Queen of the United Kingdom of Great Britain and Northern Ireland

>ΑΝΑΦΟΡΑ ΣΕ ΦΗΛΜ>